**Пояснителна информация при подаване на документи за стипендии за летен семестър на учебната 2020-2021**

**ОСНОВНИ ВИДОВЕ СТИПЕНДИИ:**

***I СТИПЕНДИИ ЗА СТУДЕНТИ ОБУЧАВАЩИ СЕ ВЪВ ВСИЧКИ ПРОФЕСИОНАЛНИ НАПРАВЛЕНИЯ***

**1. Стипендии само по успех:**

1.1. **Стипендия за успех 6.00.**

1.2**. Стипендия за отличен успех (5.50 – 5.99).**

**2. Стипендии по успех и доход:**

2.1. **Стипендия по доход** (успех 4.00 – 5.49).

**3. По социален критерий.**

3.1. **Социална стипендия.** **Няма изискване за успех и доход.**

 Право да получават такава стипендия имат:

 1. несемейни студенти без двама родители;

 2. студенти с трайни увреждания;

 3. студенти с двама родители с трайни увреждания;

 4. студенти с починал родител и родител, който е с трайни увреждания;

 5. студентки-майки с дете до 6-годишна възраст;

 6. студенти-бащи с дете до 6-годишна възраст, когато майката не е студентка, починала е или родителските права са предоставени на бащата;

 7. студенти, които към момента на навършване на пълнолетие са с предприета мярка за закрила по реда на Закона за закрила на детето – настаняване в приемно семейство, социална услуга от резидентен тип или специализирана институция.

***II СТИПЕНДИИ ЗА СТУДЕНТИ ОБУЧАВАЩИ СЕ В ПРИОРИТЕТНИ ПРОФЕСИОНАЛНИ НАПРАВЛЕНИЯ***

**1. Стипендии само по успех:**

1.1. **Стипендия за успех 6.00.**

1.2. **Стипендия за отличен успех от 5.50 – 5.99.**

1.3. **Стипендия с успех от 4.00 – 5.49.**

 **ДОКУМЕНТИ ПРИ КАНДИДАТСТВАНЕ**

***I СТИПЕНДИИ ЗА СТУДЕНТИ ОБУЧАВАЩИ СЕ ВЪВ ВСИЧКИ ПРОФЕСИОНАЛНИ НАПРАВЛЕНИЯ***

1. ***СТИПЕНДИИ С УСПЕХ НАД 5,50 ДО 6,00***

1. Искане-декларация за отпускане на стипендия - Купува се от книжарницата на ТУ-Габрово или се разпечатва от сайта - меню „стипендии“.

2. Уверение с изчислен успех от съответната факултетна канцелария.

3. Разпечатан IBAN на сметка, която да е лично на студента, в български лева и открита в банка в страната.

1. ***СТИПЕНДИИ ПО УСПЕХ ОТ 4,00 – 5,49 И ДОХОД***

**Чл. 4.** (1) Документи при кандидатстване за **стипендии по чл. 3, ал. 1, т. 2**

1. Искане-декларация по образец - Купува се от книжарницата на ТУ-Габрово или се разпечатва от сайта - меню „стипендии“.

 2. Документи, удостоверяващи правото на студента да получава стипендия по чл. 3, ал. 1, т. 2 – заверено **копие на:** акт за сключен граждански брак, акт за раждане на дете, решение за развод, смъртен акт, решение за трайна неработоспособност; **оригинал на:** удостоверение за семейно положение, удостоверение за постоянен и настоящ адрес, и др.

3. Удостоверение за братя и сестри, които са ученици или студенти в редовна форма на обучение.

4. Номер на банкова сметка - задължително на името на студента, в български лева, открита в банка в страната (ако няма открита, се изчаква класирането).

5. Документи, удостоверяващи брутния доход за предходните 6 месеца: всички получени от студента и другите членове на семейството доходи от брутни заплати, включително обезщетения за временна неработоспособност; пенсии; обезщетения за безработица и социални помощи; месечни добавки и месечни помощи за деца; наеми; присъдени издръжки; хонорари; стипендии, без получаваните от студента и членове на неговото семейство по силата на постановление № 90/2000 г. и ученическите стипендии; търговия; продажби на селскостопанска продукция; занятие; свободни професии; дивиденти от акции и други доходи. (Документите за брутни заплати да съдържат точното наименование и адрес на фирмата, ЕИК, подпис и печат).

Декларираният брутен доход подлежи на проверка.

6. Данъчна декларация, заверена в НАП за годишния доход за цялата предходна година и/или документ за осигурителния доход - за студенти, чиито родители имат собствена фирма (ЕООД, ЕТ, земеделски производители и др.). Отразява се половината сума (за шест месеца). Когато брутният доход е по-нисък, се представя осигурителният доход.

7. При безработни родители – представя се документ за регистрация в Бюрото по труда за периода, който е определен за съответния семестър. Когато получават и парично обезщетение за безработица (ПОБ) от НОИ, е необходим и документ за размера на обезщетението за периода, обявен при приема на документи. За безработни се считат само поддържащите редовна регистрация в бюрата по труда за целия изискван период.

8. Студенти над 18 години, които живеят отделно от своите родители, представят:

 - Декларация свободен текст, че живеят самостоятелно и са отделно домакинство за съответния период.

- Удостоверение за постоянен адрес или копие на личните карти на студента и родителите му.

 - Удостоверение за настоящ адрес на студента и родителите му.

 - Документи за лични доходи през разглеждания период.

1. ***СТИПЕНДИИ ЗА СТУДЕНТИ С ТЕЛК/СИРАЦИ, МАЙКИ /БАЩИ С ДЕЦА ДО 6 ГОДИНИ И СТУДЕНТИ ОТ ДОМОВЕ***

1. Искане-декларация за отпускане на стипендия - купува се от книжарницата на ТУ-Габрово или се разпечатва от сайта - меню „стипендии“.

2. Документи, удостоверяващи правото на студента да получава стипендия по чл. 3, ал. 1, т. 3 – заверено **копие на:** акт за сключен граждански брак, акт за раждане на дете, решение за развод, смъртен акт, удостоверение за наследници, решение за трайна неработоспособност; **оригинал на:** удостоверение за семейно положение, удостоверение за постоянен и настоящ адрес, и др.

3. Студентки майки/студенти бащи, без сключен граждански брак, представят Удостоверение за семейно положение.

4. Разпечатан IBAN на сметка, която да е лично на студента, в български лева и открита в банка в страната.

***II СТИПЕНДИИ ЗА СТУДЕНТИ ОБУЧАВАЩИ СЕ В ПРИОРИТЕТНИ ПРОФЕСИОНАЛНИ НАПРАВЛЕНИЯ***

1. Искане-декларация за отпускане на стипендия - Купува се от книжарницата на ТУ-Габрово или се разпечатва от сайта - меню „стипендии“.

2. Уверение с изчислен успех от съответната факултетна канцелария.

3. Разпечатан IBAN на сметка, която да е лично на студента, в български лева и открита в банка в страната.

Забележка: *За всички останали видове стипендии можете да се запознаете в „Правила за отпускане на държавни стипендии в*

*Технически университет-Габрово – 2021“*